লন্ডনের নারী নেত্রী সৈয়দা নাজনীন সুলতানা শিখা বলেন, ‘গত এক দশকে দেশে নিয়ে মেয়েদের বিয়ে দেওয়ার হার অনেক কমে গেছে। আর এদেশে আইনশৃঙ্খলা পরিস্থিতির কারণে ফোর্স ম্যারেজের সুযোগই নেই। জোর করে বিয়ে দেবার বিষয়টি আসলে পাকিস্তানি কমিউনিটির সমস্যা। আমাদের নয়। কিছু কিছু ক্ষেত্রে অতিরঞ্জিত করে খবর প্রকাশ পাচ্ছে।’ ফোর্স ম্যারেজ বা জোর পূর্বক বিয়ের বিষয়ে ব্রিটিশ-বাংলাদেশি তরুণ শেখ ওয়াহিদ রহমান বলেন, ‘কিছু ক্ষেত্রে এ ধরনের ঘটনা ঘটেছে বলেই এই অভিযোগ উঠছে। তবে এক দশক আগের চেয়ে এই ঘটনা অনেক কমে এসেছে।’